# pronom
## Català

   * Pronúncia:
       Oriental: central /pɾuˈnɔm/ balear /pɾoˈnɔm/, /pɾuˈnɔm/ Occidental: /pɾoˈnɔm/
   * Rimes: -ɔm
   * Etimologia: Del llatí pronomen, segle XIX.

### Nom

pronom m. ‎(plural pronoms)
* En gramàtica, mot o afix, que substitueix un sintagma nominal, normalment un nom.
* Categoria gramatical que agrupa qualsevol dels mots o afixos descrits en l'accepció anterior.

#### Compostos i expressions

* Pronom afix: pronom feble que es fusiona amb el verb formant una mateixa paraula.
* Pronom demostratiu: demostratiu quan és un pronom.
* Pronom relatiu enunciatiu: pronom relatiu que dóna (enuncia) una informació, això inclou tots aquells que no són interrogatius ni exclamatius.
* Pronom exclamatiu: pronom interrogatiu quan s'usa en una oració exclamativa.
    Exemple: Quin gol! - en aquest cas quin és el pronom exclamatiu.
* Pronom feble, àton o clític: pronom monosíl·lab, sovint apostrofat, que quan no perd la vocal és àton i que segueix o precedeix immediatament al verb o a un altre pronom feble.
* Pronom fort o tònic: aquell que no és àton i que no pot ser apostrofat.
* Pronom indefinit: aquell que substitueix un o més elements concretant com a molt només el gènere i el nombre.
* Pronom interrogatiu: aquell que introdueix una pregunta i que és la clau de la informació que es demana.
    Exemple: Quants has perdut? - en aquest cas quants és el pronom interrogatiu.
* Pronom numeral: aquell que fa referència a un número d'elements concret o bé a la seva posició en una llista.
* Pronom numeral cardinal: aquell que fa referència a un número concret i sencer d'elements.
    Exemple: Vint-i-un està bé! - en aquest cas vint-i-un és el pronom numeral cardinal
* Pronom numeral ordinal: aquell que fa referència a l'element o elements en una posició concreta en una llista.
    Exemple: Vull el tercer. - en aquest cas tercer és el pronom numeral ordinal.
* Pronom numeral fraccionari: aquell que fa referència a la fracció d'un element conegut.
    Exemple: Posi'm un quart, si us plau. - en aquest cas quart és el pronom numeral fraccionari.
* Pronom numeral multiplicatiu: aquell que fa referència a un número múltiple de la quantitat d'element coneguts.
    Exemple: Vull el doble, si no, no hi ha tracte! - en aquest cas doble és el pronom numeral multiplicatiu.
* Pronom personal: aquell que substitueix a una persona gramatical. En català són els següents:
    jo/mi/nós, tu/vós/vostè, ell/ella, nosaltres/nós, vosaltres/vós (arcaisme)/vostès, ells/elles, si
* Pronom possessiu: aquell que assenyala una relació de possessió entre l'element que substitueix i una persona gramatical. També informa del gènere i nombre de l'element tractat.
* Pronom quantitatiu: quantitatiu quan és un pronom.
* Pronom reflexiu o recíproc: pronom feble i personal que substitueix el subjecte quan aquest ha de tornar a aparèixer com a complement directe o indirecte.
* Pronom relatiu: aquell que en l'oració substitueix un sintagma nominal conegut (citat anteriorment o suposat) i que, a més, fa d'enllaç amb l'oració subordinada adjectiva o substantiva corresponent.

#### Derivats

* pronominal

#### Traduccions

* Castellà: pronombre $^{(es)}$ m.
* Maltès: pronom $^{(mt)}$

### Miscel·lània

* Síl·labes: pro·nom (2)

### Vegeu també

* Categoria:Pronoms
* Obres de referència: DIEC, GDLC, DCVB
* Labernia y Esteller, Pere. Diccionari de la Llengua Catalana ab la correspondencia castellana y llatina., Tom II, Barcelona, 1840.

## Maltès

   * Pronúncia: /prɔˈnɔːm/
   * Etimologia: Potser del català pronom.

### Nom

pronom m. ‎(plural pronomi)
* pronom